open-index/open-wikipedia-markdown huggingface dataset:
Rovaniemen Palloseuran kausi 2008

**Rovaniemen Palloseuran kausi 2008** oli RoPS:n 23:s kausi pääsarjatasolla Veikkausliigassa. RoPS sijoittui lopulta kymmenenneksi Veikkausliigassa, vaikka alkukaudesta vaikutti että joukkue sijoittuisi vieläkin paremmin. RoPS joutui lähtemään kauteen uudella valmentajalla Tom Saintfietillä, koska syksyllä 2007 RoPS:n Veikkausliigaan nostanut valmentaja Kari Virtanen ei halunnut jatkaa päävalmentajana. Saintfiet saapui Hollannin FC Emmenistä RoPS:aan. Saintfiet ei kuitenkaan ollut oikea mies valmennustehtäviin, sillä RoPS antoi Saintfietille potkut ennen kauden alkua. Tilalle palkattiin virolainen Valeri Bondarenko.

RoPS osallistui kauden aikana myös Suomen Cupiin, jossa joukkue selvisi 6.kierrokselle, jossa lopulta Warkaus JK pudotti RoPS:n jatkosta.

## Ottelut
IFAB

**International Football Association Board** eli **IFAB** on jalkapallon säännöistä päättävä kansainvälinen elin.

Elimen perustivat vuonna 1886 Yhdistyneen kuningaskunnan neljän osan (Englannin, Skotlannin, Walesin ja Pohjois-Irlannin; viimeksi mainittu kattoi ennen Irlannin itsenäistymistä koko Irlannin saaren) jalkapalloliitot yhtenäistämään lajin säännöt. Kansainvälinen jalkapalloliitto Fifa liittyi mukaan vuonna 1913.

Elin kokoontuu nykyisin kahdesti vuodessa. Päätöksen läpiviemiseen tarvitaan kuusi ääntä kahdeksasta. Fifalla on käytössään neljä ääntä. Lisäksi perustajaliitoilla on yksi ääni kullakin.

## Aiheesta muualla
*Elimen historiaa
Kokonaistuotanto

**Kokonaistuotanto** on kansantaloudessa tietyssä ajanjaksossa, yleensä vuodessa, tuotettujen lopputuotteiden arvo. Kokonaistuotannon mittarina käytetään bruttokansantuotetta (BKT). Esimerkiksi Suomen BKT oli vuonna 2007 noin 165 miljardia €.
Kadettitoverikunta

**Kadettitoverikunta ry** on kadettien opiskelijajärjestö, jonka tarkoituksena on vaalia Kadettikoulun ja kadettien perinteitä sekä kehittää yhteistoimintaa muiden opiskelijajärjestöjen kanssa.

Kadettitoverikunnan toiminta on esillä kadettien jokapäiväisessä elämässä Maanpuolustuskorkeakoulun kampuksella. Se vastaa mm. erilaisten tapahtumien järjestämisestä, Kalpa-lehden tuotannosta, Kadettikellarin toiminnasta sekä yhteistoiminnasta muiden korkeakoulujen ja yhteistyökumppaneiden kanssa.

Vuonna 1925 perustettiin kadettien keskuudessa toverikunta, jonka toiminta jatkui myöhemmin Kadettioppilaskuntana. Vuonna 2006 suoritettiin organisaatiomuutos, jolloin perustettiin rekisteröitynyt yhdistys jatkamaan Kadettioppilaskunnan toimintaa. Ylioppilaskuntatehtävät eriytettiin Maanpuolustuskorkeakoulun oppilaskunnaksi.

## Aiheesta muualla
* Kadettitoverikunta.fi
* Maanpuolustuskorkeakoulu
Seppo Kujala

**Seppo Antero Kujala** (s. 24. syyskuuta 1980) on suomalainen kuulantyöntäjä, joka edusti urallaan Lapin Veikkoja ja Kajaanin Kipinää. Kujala on saavuttanut Kalevan kisoissa hopeaa 2008 ja 2009 sekä pronssia 2010. Lisäksi hän oli kolmas sisäratojen SM-kilpailuissa 2007. Nuorten Pohjoismaiden mestaruuskilpailuissa hän sai hopeaa 2000. Hän edusti Suomea aikuisten maaottelussa ensimmäisen kerran 2008. Kujalan ennätys 19,35 metriä on työnnetty Rovaniemellä 2008.

## Lähteet
*
Yhteisyritys

**Yhteisyritys** on yritys, jonka esimerkiksi emoyritys omistaa tasaosuuksin (esimerkiksi puoliksi) yhdessä jonkin yrityskonserniin kuulumattoman toisen yrityksen tai muun tahon kanssa. Myös omistajien äänivalta jakautuu vastaavasti tasan kahden tai useamman omistajatahon kesken. Omistajat tavallisesti ohjaavat yrityksen päätöksentekoa niin, ettei millään taholla ole yksin määräämisvaltaa yhteisyrityksessä. 

## Lähteet
Jalkapallon Suomen Cup 2008

**Suomen Cup 2008** oli kaikkiaan 54. jalkapallon Suomen Cupin järjestämisvuosi. Kilpailuun osallistui 361 joukkuetta. Loppuottelu pelattiin 1. marraskuuta. Turnauksen voitti HJK kukistettuaan finaalissa FC Hongan.

HJK:lle Suomen Cupin voitto oli kaikkiaan kymmenes. FC Honka hävisi toisena vuotena peräkkäin finaalin (Tampere United voittaja kaudella 2007).

## Finaali

### Kokoonpanot

## Lähteet

## Aiheesta muualla
*Suomencup.net: Suomen Cup 2008
Theodore von Kármán

**Theodore von Kármán** (; 11. toukokuuta 1881 Budapest, Itävalta-Unkari – 7. toukokuuta 1963 Aachen, Länsi-Saksa) oli unkarilais-amerikkalainen tieteilijä, joka tutki aerodynamiikkaa ja lentotekniikkaa. Hän perusti Jet Propulsion Laboratoryn Pasadenaan Kaliforniaan, ja hänen nimensä liitetään pyörteisiin.

Kármán valmistui insinööriksi Budapestin teknillisestä korkeakoulusta 1902, ja sen jälkeen hän hakeutui Göttingenin yliopistoon Saksaan voidakseen suorittaa tohtorintutkinnon Ludwig Prandtlin ohjauksessa 1908.

Von Kármánin elinikäinen kiinnostus lentokoneisiin heräsi 1908, kun hän Ranskassa käydessään näki Henri Farmanin pitävän lentokoneellaan Pariisin ulkopuolella lentonäytöksiä. Kun hän oli palannut Göttingenin yliopistoon opettamaan, häneen ottivat yhteyttä von Zeppelinin ilmalaivan parissa työskentelevät henkilöt. Von Kármán sai tehtäväksi yrittää vähentää ilmalaivan ilmanvastusta. Hänen havaintojaan virtaviivojen merkityksestä pidettiin uraauurtavina.

Kármán valittiin 1913 Aachenin teknillisen korkeakoulu aerodynamiikan osaston johtajaksi, ja hän rakensi suuren tutkimuslaboratorion ja sinne tuulitunnelin. Siellä hän laski Junkersin ensimmäisen yksitasoisen lentokoneen siipiprofiilit. 

Antisemitismin nousu sai hänet muuttamaan vuonna 1930 Yhdysvaltoihin. 

## Palkinnot ja tunnustukset
* United States National Medal of Science

## Katso myös
*Kármánin raja

## Aiheesta muualla
Pietarsaaren kaupunginvaltuusto

**Pietarsaaren kaupunginvaltuusto** on Pietarsaaren kaupungin kunnanvaltuusto ja ylin päättävä elin. Kaupunginvaltuustossa on 43 jäsentä, jotka on valittu neljän vuoden toimikaudeksi kansanvaalilla. 

Vuonna 1875 Pietarsaaren väkiluku oli niukasti alle 2000, joten lainsäädäntö ei edellyttänyt valitsemaan valtuustoa. Väkilukurajan uskottiin ylittyvän pian, joten raastuvankokouksen päätteeksi järjestettiin valtuustovaalit.  Pietarsaaren ensimmäiseen kaupunginvaltuustoon tuli valituksi: Gustaf Borg, Otto A Malm, John Blomström, L. Andreassén, Gabriel Serlachius, Fritz Pettersson, Carl Johan Lindström, Waldemar Schauman, Peder Granberg, Jakob Österberg, M.H. Winsten, Adolf Frederik Engström. Valtuuston ensimmäiseksi puheenjohtajaksi valikoitui kauppaneuvos Otto A Malm, ja varapuheenjohtajaksi kaupunginlääkäri Gustaf Borg. Malm luopui vuoden kuluttua puheenjohtajan tehtävistä. Gustav Borg toimi puheenjohtajaana 1877-1904.

Pietarsaaressa on ollut poliittista järjestötoimintaa 1900-luvun alusta lähtien. Vuonna 1901 perustettiin suomenkielisten työväenyhdistys, ja ruotsinkielisten vuotta myöhemmin. Syksyllä 1906 perustettiin Ruotsalaisen kansanpuolueen paikallisosasto.

Kaupunginvaltuuston puolueet ovat vuoden 2021 kuntavaalien jälkeen suuruusjärjestyksessä: Ruotsalainen kansanpuolue 20 paikkaa, Suomen Sosialidemokraattinen puolue kahdeksan paikkaa, Kristillisdemokraatit neljä paikkaa, Vasemmistoliitto kolme paikkaa, PRO Pietarsaari kaksi paikkaa, Perussuomalaiset kaksi paikkaa Vihreät kaksi paikka, Keskusta yksi paikka ja Kokoomus yksi paikka. 

## Paikkajako vaaleittain
### 1919–1936

### 1945–

## Kaupunginjohtajat
Vuonna 1920 Anders Ahlström valittiin johtamaan Pietarsaaren rahatoimikamaria ja liikelaitoksia. Kaupunginjohtajainstituutio lisättiin kunnallislakiin vuonna 1927. Kaupunginjohtajan virka perustettiin virallisesti vuoden 1930 lopulla.

* Alarik Ahlström 1931–1953
* Paul Hallvar 1953–1961
* Hans Finne 1961–1984
* Nils Andersson 1984–2001
* Göran Honga 2001–2006
* Mikael Jakobsson 2006–2015
* Anne Ekstrand vs. 2015–2016
* Kristina Stenman 2016–2020
* Anne Ekstrand 2021–

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015
* Pekka Toivanen, Fjalar Finnäs, Kai Hoffman: *Pietarsaaren historia osa IV*. Pietarsaaren kaupunki, 2002

### Viitteet
Kyyjärven kunnanvaltuusto

**Kyyjärven kunnanvaltuusto** on Keski-Suomen maakunnassa sijaitsevan Kyyjärven kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein.. Kunnanvaltuustossa on 13  paikkaa, joista kymmenen on keskustan hallussa hallituskaudella 2025–2029. Muut paikat ovat kristillisdemokraattien ja perussuomalaisten hallussa.

Kunnanvaltuuston puheenjohtajana toimii Maija Uusisalo (kesk.) ja varapuheenjohtaja on Antti Tuukkanen (kesk.).

## Koostumus vaaleittain
Keskusta on saanut kuntavaaleissa yli puolet kunnan äänistä ainakin vuodesta 1976 lähtien. Korkeimmillaan puolueen kannatus Kyyjärvellä on ollut 69,6 prosenttia vuoden 2025 kuntavaaleissa.

## Valtuutetut
### Kausi 2025–2029

Kyyjärven kunnanvaltuustoon valittiin vuoden 2025 kuntavaaleissa seuraavat jäsenet kaudelle 2025–2029:

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
***Puolueiden kannatus vaalivuosittaisella kuntajaolla kuntavaaleissa, 1976-2025: Valittujen lukumäärä, Osuus äänistä
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet
Onnellinen mies (elokuva)

**Onnellinen mies** on Hannu Kahakorven ohjaama televisioelokuva vuodelta 1979. Elokuva perustuu Arto Paasilinnan samannimiseen romaaniin.

## Rooleissa

## Vastaanotto
*Helsingin Sanomien* Jukka Kajava ei pitänyt lainkaan *Onnellisesta miehestä* verrattuna sen pohjana olevaan romaaniin. Hänestä se oli komediaksi huonosti rytmitetty, sen henkilöhahmot oli jätetty kärjistämättä ja roolitus oli epätasainen, jopa amatöörimäinen. Hyvin suoriutuivat Kajavan mielestä vain Lohtander, Sirén ja Mäkelä.

## Lähteet

## Aiheesta muualla
* Yle Areena: Onnellinen mies
Tietokoneen vangit

**Tietokoneen vangit** (*Devil on My Back*) on Monica Hughesin kirjoittama nuorten tieteiskirja. Alkuperäisteos ilmestyi 1984 ja suomennos 1986. Kirjan on suomentanut Saima-Liisa Laatunen.
Dublinin taistelu

**Dublinin taistelu** oli Irlannin sisällissodan aloittanut taistelu, joka käytiin 28. kesäkuuta – 5. heinäkuuta 1922. Taistelut alkoivat, kun Irlannin vapaavaltion väliaikaishallituksen joukot hyökkäsivät Dublinin oikeustalolle, jota Irlannin tasavaltalaisarmeija (IRA) piti hallussaan. Taistelut päättyivät tasavaltalaisten tappioon.

## Hyökkäys oikeustalolle

14. huhtikuuta 1922 noin 200 Irlannin tasavaltalaisarmeijan militanttia miehitti Dublinin oikeustalon Rory O'Connorin johdolla. He halusivat aseellisen yhteenoton Yhdistyneen kuningaskunnan kanssa ja toivoivat tätä kautta Ison-Britannian ja Irlannin sopimuksen kaatuvan ja yhdistävän kahteen ryhmittymään jakautuneen IRA:n taisteluun yhteistä vihollista vastaan. Osa irlantilaisista piti hyökkäystä kuitenkin kapinana, joka irlantilaisten tulisi hoitaa brittien sijasta. Yhdistynyt kuningaskunta painosti Irlannin vapaavaltion väliaikaishallintoa puuttumaan kapinaan. 

Winston Churchill lupasi väliaikaishallinnon vastaperustetun armeijan komentajalle Michael Collinsille tykistöä ja kaksi kenttätykkiä sijoitettiin Parliament Steetille ja Winetavern Streetille. 28. kesäkuuta tykit avasivat tulen. 

Ensimmäisen päivän tykistötulen jälkeen britit päättivät antaa väliaikaishallinnolle lisää aseistusta. Britit tarjosivat Collinsille haupitseja ja tarjoutuivat myös pommittamaan oikeustaloa lentokoneilla. Collins pelkäsi aseiden aiheuttavan siviiliuhreja eikä ottanut vastaan kuin kaksi kenttätykkiä. 29. kesäkuuta joukot tekivät rynnäkön oikeustalolle. Lopulta oikeustaloa hallussaan pitäneet joukot antautuivat väliaikaishallinnon joukoille. 

Taistelut kuitenkin jatkuivat heinäkuun viidenteen päivään saakka eri puolilla Dublinia.
Jonne Hattunen

**Jonne Hattunen** (s. 15. heinäkuuta 1985 Kajaani) on suomalainen jääkiekkopuolustaja, joka pelaa Mestis-joukkue Kajaanin Hokissa. Hattusen vahvuudet ovat koko ja kiekollinen peli ja heikkous oman pään pelaaminen.

## Ura
Hattunen on Kajaanin Hokin kasvatti. Hän pelasi joukkueessa ensimmäiset miesten pelinsä jo 16-vuotiaana Suomi-sarjassa kaudella 2001–2002. Hattunen voitti sarjan mestaruuden ja oli nostamassa Hokkia Mestikseen kaudeksi 2002–2003, jolloin hän pelasi sarjatasoa ylempänä seitsemän runkosarja- ja yhden playoff-ottelun. Hattunen pelasi kauden aikana myös kaksi ottelua lainalle Porin Ässien A-nuorissa.

Kauden 2003–2004 Hattunen pelasi Pelicansin A-nuorissa. Hän pelasi kauden aikana joukkueessa myös yhden SM-liigaottelun. Kaudeksi 2004–2005 Hattunen siirtyi Rauman Lukkoon. Hän pelasi siellä kaksi kautta kokonaan A-nuorissa. Kaudella 2006–2007 Hattunen kuului Lukon SM-liigarinkiin. Hän aloitti kautensa lainalla Mestis-joukkue Forssan Palloseurassa, josta Hattunen palasi marraskuussa 2006 joulutaukoon asti kestävällä lainasopimuksella Kajaanin Hokkiin. Hattunen jatkoi joukkueessa lopulta koko loppukauden ja voitti Mestiksen mestaruuden keväällä 2007. Hattunen jatkoi uudella sopimuksella Hokissa kaudella 2007–2008, joka päättyi Mestis-hopeaan. Hän jatkoi sopimustaan myös kaudelle 2008–2009, jolloin Hattunen teki Mestiksen yhden kauden piste-ennätyksensä tehoilla 7+9=16. Hän voitti kauden päätteeksi Mestis-pronssia.

Hattunen jatkoi Hokissa jälleen kaudella 2009–2010, joka päättyi kuitenkin olkapäävammaan 30 pelatun ottelun jälkeen. Hän kävi keväällä 2010 leikkauksessa ja palasi Hokkiin kuntouduttuaan loppukauden 2010–2011 kattavalla sopimuksella joulukuussa 2010. Huhtikuussa 2011 Hattunen solmi taas vuoden mittaisen jatkosopimuksen joukkueen kanssa.

## Muuta
Hattusen pikkuveli Jarkko pelaa laitahyökkääjänä SM-liigaa TPS:ssä. Myös hänen nuorempi pikkuveljensä Jesse on pelannut jääkiekkoa.

## Tilastot

## Lähteet
*
*
*
*

### Viitteet
Stance punks

**Stance punks** on japanilainen punk-yhtye. Yhtye aloitti uransa vuonna 1999.

;Jäsenet
* Tsuru (laulu) 
* Kinya (kitara) 
* Tetsushi (basso) 
* Kenichi (rummut) 

Yhtye tuli tunnetuksi Battle Royale 2 -elokuvan lopetuskappaleellaan "Mayonaka Shounen Totsugekidan".

## Aiheesta muualla
*Kotisivut
Vastuslämpötila-anturi

**Vastuslämpötila-anturi** on lämpötilan mittaamiseen tarkoitettu mittauspää, jolla kosketetaan mitattavaa ainetta ja jonka resistanssi vaihtelee lämpötilan mukaan.

## PT100- ja PT1000-lämpötila-anturit
Platinasta valmistetut standardimalliset PT100- ja PT1000-anturit ovat hyvin yleisiä vastuslämpötila-antureita. PT100- ja PT1000-antureita on eri tarkkuusluokkia, mutta tyypillinen tarkkuus on -50..+100&nbsp;°C:n lämpötiloissa 0,5&nbsp;°C:n luokkaa. PT100- ja PT1000-antureiden mitta-alue on noin -200..+600&nbsp;°C.

PT100-anturin nimellisvastus 0&nbsp;°C on 100 ohmia ja vastuksen muutos 0,385 Ω/°C. PT1000-anturin nimellisvastus on vastaavasti 0&nbsp;°C:n lämpötilassa 1&nbsp;000 ohmia ja vastuksen muutos 3,85 Ω/°C. Molemmissa vastuksen arvo kasvaa lämpötilan noustessa.

## NTC-lämpötila-anturit

NTC-antureilla päästään tyypillisesti 1..2&nbsp;°C:n tarkkuuksiin -50..+100&nbsp;°C:n lämpötiloissa. NTC-antureiden mitta-alue on noin -50..+150&nbsp;°C, ja niiden vastuksen lämpötilariippuvuus on voimakkaan epälineaarinen.

## Katso myös
* NTC-termistori ja PTC-termistori
* Termopari
* Lämpömittari

## Lähteet
Ian Watkins

**Ian David Karslake Watkins ** (30. heinäkuuta 1977 Pontypridd, Wales – 11. lokakuuta 2025) oli walesilainen muusikko, joka oli vaihtoehtorockia soittaneen Lostprophets-yhtyeen perustaja ja laulaja.

## Ura
Watkins syntyi ja kasvoi Walesin Pontypriddissä ja oli jo teini-iässä perustamassa Aftermath-nimistä thrash metal -yhtyettä. Hän opiskeli graafista suunnittelua yliopistossa ja aloitti silloin rumpalina. Hän siirtyi solistiksi, kun yhtyeensä laulaja lopetti.

Watkins oli vuonna 1997 perustamassa Lozt Prophetzia. Yhtye vaihtoi myöhemmin nimensä Lostprophetsiksi ja julkaisi 2000 debyyttialbuminsa *[[The Fake Sound of Progress]]*. Se äänitettiin viikossa pienellä budjetilla, mutta uudelleenäänitettiin ja -julkaistiin, kun Columbia Records oli tehnyt levytyssopimuksen yhtyeen kanssa.

Lostprophetsin toinen ja kolmas albumi sai nostetta Yhdysvalloissa, jossa molemmat albumit pääsivät top 40 -listalle. Kolmas albumi *[[Liberation Transmission]]* ylsi Britanniassa jopa listaykköseksi vuonna 2006. Kriitikot eivät erityisemmin pitäneet yhtyeestä, mutta sen sooloesiintymiset olivat loppuunmyytyjä ja yhtye keräsi myös festivaaleilla suuria yleisöjä. Goottihenkisesti pukeutunut Watkins, jolla oli myös runsaasti tatuointeja ja lävistyksiä, toimi yhtyeen johtohahmona. Lostprophets innosti tyylillään erityisesti monia syrjäytyneitä nuoria. Yhtyeen viimeinen albumi *[[Weapons (albumi)|Weapons]]* julkaistiin huhtikuussa 2012, vain kahdeksan kuukautta ennen Watkinsin pidätystä.

## Rikokset
Joulukuussa 2008 Watkinsia vastaan nostettiin syytteet lapsi- ja eläinpornon hallussapidosta sekä lapsen raiskauksen suunnittelusta. Syytteiden ja oikeuskäsittelyn vuoksi Lostprophets lopetti toimintansa 2013. Marraskuussa 2013 Watkins myönsi syytteet ja joulukuussa hänet tuomittiin 35 vuoden vankeusrangaistukseen. 

Watkinsista oli tehty poliisille jo neljä vuotta ennen kiinnijäämistä ilmoituksia lasten seksuaalisesta hyväksikäytöstä, mutta poliisi ei ollut noteerannut ilmoituksia.

Watkins hyväksikäytti lapsia yhdessä näiden äitien kanssa. Watkins oli lähettänyt yhdelle naiselle tekstiviestin ”Jos sinä kuulut minulle, niin vauvasikin kuuluu.” Watkins kommentoi tuomion saatuaan, että hänen seksuaalirikoksensa olivat *mega lolz*.

Elokuussa 2023 kolme vankia pahoinpiteli Watkinsia Wakefieldin vankilassa kuuden tunnin ajan muun muuassa puukottamalla tätä kaulaan, ennen kuin vartijat tulivat väliin. Watkins sai ensihoitoa ambulanssissa, mutta asiantuntijoiden mukaan oli ihme, että hän säilyi elossa. Hänet murhattiin vankilassa 11. lokakuuta 2025. 

## Lähteet
Matilda ja lasten kapina

**Matilda ja lasten kapina** () on Danny DeViton ohjaama elokuva, joka sai ensi-iltansa 2. elokuuta 1996. Se perustuu Roald Dahlin kirjoittamaan lastenromaaniin *[[Matilda (romaani)|Matilda]]* (1988). Elokuvan kesto on noin 95 minuuttia, ja sen julkaissut yhtiö oli TriStar Pictures.

## Roolit

## Aiheesta muualla
*
Onnellinen mies (täsmennyssivu)

**Onnellinen mies** voi tarkoittaa seuraavia asioita:

* *[[Onnellinen mies]]*, Arto Paasilinnan romaani vuodelta 1976
* *[[Onnellinen mies (elokuva)|Onnellinen mies]]*, Hannu Kahakorven ohjaama elokuva vuodelta 1979
* *[[Onnellinen mies (albumi)|Onnellinen mies]]*, Juice Leskisen kokoelma-albumi vuodelta 1997
* *[[Onnellinen mies (Vesterinen Yhtyeineen -yhtyeen albumi)|Onnellinen mies]]*, Vesterinen Yhtyeineen -yhtyeen albumi vuodelta 2015.
Matilda (elokuva)

**Matilda** () on vuonna 2017 ensi-iltansa saanut venäläinen historiallinen draamelokuva, jonka on ohjannut Aleksei Utšitel. Se kertoo Venäjän keisarin Nikolai II:n ja keisarillisessa baletissa tanssineen puolalaisen balettitanssijan Mathilde Krzesinskan rakkaussuhteesta. Elokuvan pääosissa ovat Michalina Olszańska (Krzesinska) ja Lars Eidinger (Nikolai II).

Venäjän vanhoilliset piirit ovat vastustaneet elokuvaa rienauksena, sillä Nikolai II on Venäjän ortodoksisen kirkon pyhimys. Elokuvan ensi-illan yhteydessä 24. lokakuuta 2017 Moskovassa oli paikalla mielenosoittajia, joita pidätettiin.

## Lähteet

## Aiheesta muualla
*
Mongolian ja Tiibetin ystävyys- ja yhteistyösopimus

**Mongolian ja Tiibetin ystävyys- ja yhteistyösopimuksen** allekirjoittivat Mongolian ja Tiibetin hallitukset 2. helmikuuta 1913 Urgassa (nyk. Ulaanbaatar). Jälkeenpäin sopimuksen pätevyys on kuitenkin kyseenalaistettu, sillä ei ole varmuutta siitä, oliko Tiibetin hallituksen edustajilla oikeus allekirjoittaa sopimus.

## Sopimuksen allekirjoittaminen ja sitovuus

Qing-dynastian kukistumisen jälkeen 1911 sekä Tiibet että Mongolia julistivat muodollisen itsenäisyytensä lamalaisten johdolla. Kiinan tasavalta ei kuitenkaan tunnustanut kumpaakaan valtiota. Sopimuksessa Mongolia ja Tiibet julistivat tunnustavansa toisensa ja liittolaisuutensa. Mongolian edustajina sopimusta allekirjoitettaessa toimivat ulkoministeri De Lama Ravdan ja kenraali Manlaibaatar Damdinsüren. Tiibetiä edustivat burjaatti ja Venäjän kansalainen Agvan Dorjiev ja tiibetiläinen Gendun-Galsan. Sopimuksen sitovuudesta on esitetty epäilyjä. 13. Dalai Lama kiisti Dorjievilla olleen oikeus allekirjoittaa sopimus Mongolian kanssa. Lisäksi kummankaan maan hallitus ei näytä ratifioineen sopimusta missään vaiheessa. Venäjän kanta on, että Dorjiev ei Venäjän kansalaisena voinut toimia Dalai Laman diplomaattisena edustajana. Sopimuksen mongoliankielinen teksti on julkaistu Mongolian tiedeakatemiassa 1982. 

Sopimuksesta huolimatta useimmat maat eivät tunnustaneet kumpaakaan maata. Qing-dynastian aikaiset sopimukset estivät länsimaita tunnustamasta kumpaakaan maata.

## Aiheesta muualla

* Sopimuksen Tiibetiläisversion teksti
Rhea Perlman

**Rhea Perlman** (s. 31. maaliskuuta 1948) on yhdysvaltalainen näyttelijä. Hän esiintyi vuosina 1982–1993 Carla Tortellin osassa tilannekomediassa *[[Terveydeksi]]* ja sai tästä roolistaan muun muassa neljä Emmy-palkintoa. Hän on esiintynyt myös elokuvissa, kuten Matildan äidin roolissa lastenelokuvassa *[[Matilda ja lasten kapina]]* (1996) ja Ruth Handlerin haamun roolissa fantasiaelokuvassa *[[Barbie (elokuva)|Barbie]]* (2023).

Perlman oli naimisissa näyttelijä Danny DeViton kanssa vuosina 1982–2016. Parilla on kolme lasta.

## Lähteet

## Aiheesta muualla

* 
*
Christopher Moore

**Christopher Moore** (s. 1957 Toledo, Ohio) on yhdysvaltalainen kirjailija. Hänen romaaninsa ovat absurdistisia fantasioita. Moore asuu San Franciscossa Kaliforniassa.

## Suomennetut teokset

* 
* 

## Aiheesta muualla
* Kotisivut. 
* Pekka Vartiainen: Camp, pop ja b-luokka . Kaleva 28.1.2001.
Relapse (Eminemin albumi)

**Relapse** on hip hop -artisti Eminemin kuudes studioalbumi, joka julkaistiin 15. toukokuuta 2009.

## Taustatietoa
Eminem paljasti levyn nimeksi *Relapsen* soitettuaan Sirius Satellite Radio -palvelun sisällä toimivan oman Shade 45 -kanavansa lähetykseen. (LL Cool J:n haastattelun aikana). Samassa lähetyksessa soitettiin myös Eminemin kappale ”I’m Having A Relapse”. Samassa lähetyksessä 50 Cent vihjaili albumin ilmestyvän ”muutaman kuukauden päästä”.

Albumi myi ensimmäisen viikon aikana 608 000 kappaletta USA ssa ja 1 061 000 maailmanlaajuisesti.

## Singlet
Eminem julkaisi myös singlen nimeltä ”Crack A Bottle”, jossa esiintyi Eminemin lisäksi Dr. Dre ja 50 Cent. Kappaleesta tuli hitti Yhdysvalloissa ja pääsi singlelistan 1. sijalle. Albumilta julkaistiin toisetkin singlet ”We Made You” ja ”3 a.m.”, joille tehtiin musiikkivideot. Albumin neljäs single on ”Old Time’s Sake” jolla vierailee Dr. Dre. Viides single on ”Beautiful”.

## Relapse: Refill
Albumista julkaistiin uusi versio 21. joulukuuta 2009 nimellä *Relapse: Refill*. Se sisälsi alkuperäisen 20 kappaleen (ja kahden bonuskappaleen) lisäksi bonuslevyn, jolla on seitsemän uutta kappaletta. Refilliltä julkaistiin elokuussa 2009 yksi single *Forever*, jolla ovat mukana Drake, Kanye West ja Lil Wayne. Single löytyy myös *More Than a Game* -elokuvan soundtrackiltä. Refilliltä julkaistiin myös kaksi promosingleä: *Elevator* ja *Hell Breaks Loose*. Kumpikin single julkaistiin 15. joulukuuta 2009.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Bonuskappaleet

 
 


### Relapse: Refill
# 
# 
# 
# 
# 
# 
# 

## Singlelista
### Relapse
* "Crack a Bottle" (3. helmikuuta 2009) (promo)
* "We Made You" (7. huhtikuuta 2009)
* "Old Time's Sake" (5. toukokuuta 2009) (promo)
* "3 a.m." (2. kesäkuuta 2009)
* "Beautiful" (11. elokuuta 2009)

### Relapse: Refill
* "Forever" (15. syyskuuta 2009)
* "Elevator" (15. joulukuuta 2009) (promo)
* "Hell Breaks Loose" (15. joulukuuta 2009) (promo)

## Julkaisuhistoria

## Listasijoitukset

## Lähteet
* http://www.mtv.com/news/articles/1610182/20090428/eminem.jhtml

### Viitteet
Aurikalsiitti

**Aurikalsiitti** on karbonaattimineraali, jota tavataan usein sekundäärimineraalina sinkki- ja kupariesiintymien hapettumisvyöhykkeiden yhteydessä. Sen kemiallinen kaava on (Zn,Cu)5(CO3)2(OH)6. Ainesosien sekoitussuhteet voidaan lukea myös niin, että se koostuu 46&nbsp;% sinkkioksidista, 28&nbsp;% kuparioksidista, 16&nbsp;% hiilihaposta ja 10&nbsp;% vedestä.

Aurikalsiitti on erittäin pehmeää, ja sen kovuus onkin vain 1–2 Mohsin kovuusasteikolla. Se lohkeaa täydellisesti ja sen kiilto on helmimäinen tai silkkimäinen.

Aurikalsiitti on kidejärjestelmältään ortorombinen.

Tätä mineraalia esiintyy erittäin harvoin erillisinä kiteinä. Yksittäiset kiteet näyttävät neuloilta suurennuslasilla katsottuna. Aurikalsiitti on helppo tunnistaa, koska se reagoi laimennettuun suolahappoon poreillen ja muodostaen hiilidioksidia. Se palaa vihreällä liekillä, koska se sisältää kuparia, mutta se ei sula.

Aurikalsiitilta puuttuu fluoresenssi.

Aurikalsiittia on löydetty Meksikosta, Yhdysvalloista ja Siperiasta. Se muodostaa tyypillisesti sinisiä tai vihreitä kiteitä. 

Aurikalsiittia on helppo naarmuttaa ja vaurioittaa sormenkynnellä. Vaikka sitä esiintyy monissa maissa, parhaat esiintymät ovat Yhdysvaltojen Arizonassa ja Utahissa sekä Meksikossa. Jos aurikalsiittia löytyy, se on puhdistettava erittäin varovaisesti tislatulla vedellä.

Aurikalsiitin nimi tarkoittaa "messinkimalmia", mutta koska se on niin harvinaista, sitä on tuskin käytetty messingintuotantoon. Erikoisen värisenä se on kuitenkin hyvä sinkkiesiintymien indikaattori.

## Lähteet

## Aiheesta muualla
* Mindat.org: Aurichalcite
Hiomakone (paperiteollisuus)

**Hiomakone** on puuhioketta tuottava kone, jonka toiminta perustuu mekaaniseen puun työstämiseen. Puuta painetaan pyörivää hiomakivitahkoa vasten ja sekaan johdetaan vettä, jolloin puupölystä ja vedestä muodostuu hiokemassaa. Hioketta käytetään pahvin ja paperin valmistukseen.

 
## Hiomakoneen historiaa

Paperia valmistettiin vielä 1800-luvun alkupuolella pääosin lumpusta. Paperintarpeen kasvaessa jatkuvasti ei lumppua kuitenkaan ollut riittävästi saatavilla, jolloin sille alettiin etsiä vaihtoehtoisia raaka-aineita. Materiaalina testattiin kaisloja, sammalia, humalia, nokkosia, juolavehnän juuria, asbestia, olkea ja erilaisia puulajeja. Mullistavaksi raaka-aineeksi osoittautui puu. Yksi tätä vaihtoehtoa kehitelleistä kokeilijoista ja keksijöitä oli saksalainen hiomomestari Friedrich Keller, joka onnistui valmistamaan puusta kuitumassaa 1844. Kymmenisen vuotta myöhemmin 1852 Heinrich Voelter kehitti keksinnöstä tehdaskäyttöön soveltuvan hiomakoneen. Pariisin maailmannäyttelyssä vuonna 1867 esiteltiin kokonainen hiomo, joka toi keksinnölle maailmanmaineen. 

Kylmähiomakoneeksi kutsutaan koneita, jotka käyttävät runsaasti vettä, eikä puu pääse lämpenemään. Jos vettä käytetään vähän, hiokkeen lämpötila nousee, siitä tulee karkeampaa ja kuiduista pitempiä.

## Hiomisen alkuvaiheet Suomessa

Viipurilainen kirjanpainaja C. G. Holmström sai vuonna 1856 patentin keksimälleen hiomakoneelle, mutta myi patenttinsa viipurilaiselle apteekkarille Achates Thunebergille. Thuneberg rakennutti pienen puuhiomon Kinterin koskelle. Warkauden konepajalla rakennettiin hiomakone Thunebergin piirustusten mukaan ja puumassan valmistus voitiin aloittaa 1860. Raaka-aineena käytettiin haapaa. Toisen puuhiomon Suomeen rakennutti vuori-insinööri Knut Fredrik Idestam vuonna 1865 Tampereelle. Myös Idestamin hiomo käytti raaka-aineena haapaa. Vuonna 1868 Idestam rakennutti suuremman hiomon Nokialle. Kolmantena hiomon ennätti perustamaan G. A. Serlachius Mänttään.

Suomessa voi katsoa vallinneen 1870-luvun alussa pienen puuhiomoiden perustamisaallon, jonka seurauksena vuonna 1875 puuhiomoita oli jo 12:
* Kinterin puuhiomo Viipurin pitäjässä (1859)
* Tampereen puuhiomo Tampereen kaupungissa (1865)
* Nokian puuhiomo Pirkkalan pitäjässä (1868)
* Mäntän puuhiomo Keuruun pitäjässä (1868)
* Kyröskosken puuhiomo Hämeenkyrön pitäjässä (1871)
* Valkeakosken puuhiomo Sääksmäen pitäjässä (1872)
* Tampereen puuhiomo Tampereen kaupungissa (1872).
* Werlan puuhiomo ja pahvitehdas Iitin pitäjässä (myöh. Jaala, 2009 alk. Kouvola) (1872)
* Inkeroisten puuhiomo Sippolan pitäjässä (1872)
* Kuusankosken puuhiomo Iitin pitäjässä (1872)
* Kymin puuhiomo Iitin pitäjässä (1872)
* Hovinmaan (Åstrandin) puuhiomo Viipurin pitäjässä (1875)

## Katso myös
* Paperikone
* Puuntyöstö
* Suomen paperiteollisuus

## Lähteet

## Aiheesta muualla
Jouluksi kotiin (albumi)

**Jouluksi kotiin** on suomalaislaulaja Jani Wickholmin joululauluja sisältävä viides studioalbumi. Se julkaistiin 5. marraskuuta 2008.

Albumin ainoa uusi kappale on "Jouluksi kotiin". Muut ovat perinteisiä, Wickholmille tärkeitä joululauluja.

## Kappaleet
# 
# 
# 
# 
# 
# 
# 
# 
# 
# 
# 

## Arviot
* Dome.fi: 

## Lähteet
* Epe's Music Store
* Ilta-Sanomat 31.10.2008

### Viitteet
Orellaniini

**Orellaniini** on eräissä sienilajeissa tavattava myrkyllinen alkaloidi,  bipyridyylirakenteinen toksiini.

Orellaniinia esiintyy erityisesti seitikeissä (*Cortinarius*). Se tuhoaa ensisijaisesti munuaiskudosta. Varhaisoireet ovat lievät. Latenssiaika munuaisvauriosta kertoviin oireisiin voi olla jopa pari viikkoa. Oireita ovat muun muassa väsymys, suun kuivuminen, jatkuva virtsaamistarve, alavatsasärky ja lihassärky. Lopulta virtsaneritys lakkaa kokonaan. Orellaniinimyrkytystä voidaan hoitaa keinomunuaishoidolla eli hemodialyysilla. Voidaan myös tehdä munuaisensiirto.

## Lähteet
*  
*PubChem: Orellanine 
*Royal Society of Chemistry, ChemSpider: Orellanine 

## Aiheesta muualla
*Toxin and Toxin Target Database (T3DB): Orellanine 
*Kyoto Encyclopedia of Genes and Genomes (KEGG): Orellanine
Humbersiden lentoasema

**Humbersiden lentoasema** (IATA: HUY, ICAO: EGNJ) sijaitsee North Lincolnshiren alueella Englannissa, 18,5 kilometriä Grimsbyn rannikkokaupungista länteen, 21 kilometrin etäisyydellä Kingston upon Hullin kaupungista etelään ja saman verran Scunthorpen kaupungista itään, A18-valtatien varrella. Kyseessä on pieni kansainvälinen lentoasema, jonka on omistanut Manchester Airports Group (MAG) vuodesta 1999. MAG on suurin englantilaisomisteinen lentoasemayhtiö, joka ilmoitti vuonna 2008 tavoitteiden uudesta arvioinnista Humbersiden lentoaseman osalta. Kaikki mahdollisuudet, myös lentoaseman luovuttaminen, olivat harkinnassa.

Kilpailevia lentoasemia ovat Robin Hood Airport Doncaster Sheffield 33 kilometrin etäisyydellä, East Midland 82 kilometrin päässä ja Leeds-Bradford 87 kilometrin päässä. Doncaster-Sheffield avattiin vuonna 2005. Kaikki kolme kilpailevaa asemaa tarjoavat laajemman reittilentojen valikoiman.

Humbersiden lentoasemaa käytti 516 000 reitti- ja tilauslentojen matkustajaa vuonna 2006, mikä merkitsi 13%:n kasvua vuodesta 2005. Matkustajamäärä ylsi Yhdistyneen kuningaskunnan 29. sijalle. Vuonna 2007 koettiin 9,5%:n lasku, jolloin matkustajamäärä oli 467&nbsp;000. Vuoden 2008 matkustajamääräksi ennakoidaan 446&nbsp;000:n tasoa heinäkuun väliaikaisten tilastojen perusteella.

Kyseessä on suosittu yleisilmailun lentoasema, mihin vaikuttavat kentän kokoon nähden alhaiset laskeutumis- ja toimenpidemaksut. Kyseessä on myös Pohjanmeren öljy- ja kaasukentille liikennöivien helikopterien tärkein tukikohta.

## Historia

Asema on palvellut Royal Air Forcen Kirmingtonin tukikohtana, joka avattiin 2. maailmansodassa vuonna 1941. Tukikohtaa käytti Avro Lancaster -koneilla varustettu lentolaivue numero 166. Lentoasema hylättiin sodan jälkeen vuonna 1945, ja alue jäi vaille käyttöä vuoteen 1974 saakka. Tuolloin paikalliset päättäjät avasivat aseman uudelleen Kirmingtonin lentoaseman nimellä. Englannin paikallishallinnon uudistuksissa seutu sai Humbersiden nimen, jolloin lentoaseman nimeksi vaihdettiin Humbersiden lentoasema. Kiitotie 03/21 laajennettiin nykyisiin mittoihinsa vuonna 1992, jolloin laajemmilla konetyypeillä voitiin liikennöidä.

## Lentoyhtiöitä ja kohteita

### Reittilentoja
* Eastern Airways (Aberdeen)
* KLM Cityhopper (Amsterdam)

### Tilauslentoja
* Thomson Airways (Palma de Mallorca)

## Lähteet

## Aiheesta muualla
Robbie Brightwell

**Robbie Brightwell** (27. lokakuuta 1939 Rawalpindi, Pakistan – 6. maaliskuuta 2022) oli brittiläinen pikajuoksija ja olympiamitalisti. Hänen päämatkansa oli 400 metrin juoksu.

Brightwell juoksi Rooman 1960 olympialaisissa 400 metrin juoksun välierissä Britannian ennätyksen 46,1&nbsp;s mutta ei selviytynyt loppukilpailuun. Heinäkuussa 1962 hän juoksi 440 jaardilla Euroopan ennätyksen 45,9&nbsp;s voittaessaan Englannin mestaruuden. Euroopan-mestaruuskilpailuissa Belgradissa hän voitti 400 metrillä kultaa ajalla 45,9 ja 4 × 400 metrin viestijuoksussa hopeaa ajalla 3.05,9. Kilpailuvuosi 1962 päättyi marraskuussa Perthissä käytyihin Kansainyhteisön kisoihin, joissa Brightwell juoksi 440 jaardilla ajan 46,8 ja sai hopeaa hävittyään Jamaikan George Kerrille 0,1 sekuntia.

Tokion 1964 olympialaisissa Brightwell sijoittui 400 metrin juoksussa neljänneksi ajalla 45,7. Hopeaa hän sai 4&nbsp;×&nbsp;400 metrin viestissä (loppuaika 3.01,6), jonka loppusuoralla hän ohitti Trinidad ja Tobagon Wendell Mottleyn. Joulukuussa 1964 hän avioitui olympiavoittaja Ann Packerin kanssa. Heidän poikansa Ian ja David pelasivat pitkään ammattilaisina jalkapalloa muun muassa Manchester Cityn joukkueessa.

## Lähteet
* 
* 

### Viitteet
Kortteinen (Kaavi)

**Kortteinen** on kylä Kaavin kunnassa Pohjois-Savossa. Kylä sijaitsee noin 15 kilometrin päässä Kaavin kirkonkylästä. 

Asukkaita Kortteisen kyläkeskuksessa on reilut 30. Asukasmäärä on noin 250, jos mukaan lasketaan kylän lähialueet 5 km:n säteellä.

Kortteisessa toimi kyläkauppa, joka on nyt lakkautettu. Kylällä on myös koulu, jossa pidetään iltaisin kerhoja koululaisille. Kortteisen koulua uhkaa lakkautus syksyllä 2016.

## Lähteet
Retšytsa

**Retšytsa** (, IPA ['rɛtʂɨtsa]) eli **Retšitsa** (; ) on keskikokoinen kaupunki ja hallintopiiri Homelin alueella Valko-Venäjän eteläosissa. Homel sijaitsee 50 kilometriä Retšytsan itäpuolella. Vuoden 2009 väestönlaskennassa kaupungin asukasluku oli 64&nbsp;731 ihmistä. Kaupungin nimeä kantavan hallintopiirin asukasluku oli 104&nbsp;781, mihin sisältyivät Retšytsan kaupunki, Vasilevitšyn pikkukaupunki (3&nbsp;923 as.) ja Zaretštšan kaupunkityyppinen taajama (2&nbsp;447 as.) sekä ympäröivä maaseutu kylineen.

Dneprjoen länsipenkereellä sijaitseva Retšytsa mainitaan asiakirjoissa jo 1213 ja 1200-luvun loppupuolella paikalla oli linnoitettua asutusta. Jo Novgorodin aikakirjoissa (1016–1471) paikkaa kutsuttiin kaupungiksi. Vuonna 1511 kaupungille määriteltiin Magdeburgin lain nojalla kaupungeille tyypillinen kaupankäyntioikeus.

Vesiyhteys on ollut kautta historian tärkeä tälle Dneprin rantakaupungille. Nykyisin kaupunkia yhdistää myös Valko-Venäjän eteläosat toisiinsa kytkevä Brest–Kobryn–Pinsk–Homel-rautatie. Samansuuntainen M10-valtatie kulkee muutaman kilometrin päässä Retšytsan eteläpuolitse ja yhdistää kaupungin Homelin alueen suurimpiin kaupunkeihin (Homel ja Mazyr). Luoteeseen vievä kantatie P82 tuo yhteyden Svetlahorskin, Babruiskin ja edelleen Minskin suuntaan.

Retšytsa on teollisuuskaupunki, jossa sijaitsee mm. telakka, tekstiilitehdas, panimo.

## Lähteet

## Aiheesta muualla

*Retšytsan piirin ja kaupungin viralliset sivut  
*Lyhyt kuvaus kaupungista  (BYcity.org)
*Kaupunkikartta  (BYcity.org)
*Rechitsa - Short description  (belarustourism.by)
*WikiMapia karttalinkki, kohteiden selitykset pääosin 
*Valokuvia Retšytsasta  (Radzima.org)
*Tiivis kuvaus Retšytsasta
Kimmo Happo

**Kimmo Happo** (s. 21. huhtikuuta 1979 Kajaani) on suomalainen entinen jääkiekkoilija. Hän edusti kiekkouransa aikana Vaasan Sportia, Kajaanin Hokkia ja Esbjerg IK:ta.

## Tilastot

## Lähteet
*
*
Vuoksen satama

**Vuoksen satama** on Stora Enson tehdasalueella toimiva tavarasatama Imatralla. Satamassa on tuotekuljetuksiin kaksi laivapaikkaa. Lisäksi satamaan tuodaan puuta tehtaan tarpeisiin.

Ensimmäinen laiva satamassa oli Bore IX 1960-luvun lopussa. Bore IX oli ensimmäinen laiva, joka käytti Saimaan kanavaa.

## Lähteet
Luettelo Utajärven julkisista taideteoksista ja muistomerkeistä

**Luettelo Utajärven julkisista taideteoksista ja muistomerkeistä** sisältää Utajärven kunnassa olevat pysyvät patsaat, muistomerkit ja muistolaatat.

__TOC__

## Julkiset taideteokset, muistomerkit ja muistolaatat

## Lähteet
Konnia ja koukkuja

**Konnia ja koukkuja** on Sanoma Magazines Finlandin kustantama Disneyn eläinmaailman ankkasarjoja käsittelevän *[[Ankantekijät]]*-sarjan yhdeksäs teos. Kaikki teoksen tarinat on piirtänyt Paul Murry. Käsikirjoittajana toimii muun muassa Carl Fallberg. Kirja on julkaistu keväällä 2008.

## Tarinat
### Mustakaapu ja salaperäinen herra X

### Pikku Hukka

### Yövieraita

### Kylpypäivä

### Eilispäivän maatila

### Aarrekätkö Afrikassa

### Postimerkkejä metsästämässä

### Haamuvarkaita Huuhkajalasta

### Pakkaspistoolin arvoitus

## Aiheesta muualla
* S. Santikko: Mestari: Paul Murry! Kvaak.fi 27.3.2008.
Eurometri

**Eurometri** on Suomen Eurooppaliike -yhdistyksen vuonna 1995 perustama lehti, jonka tavoitteena on Eurooppa-tietouden lisääminen ja Suomen EU-jäsenyyden tukeminen. Eurometri ilmestyy tabloid-formaatissa 3–4 kertaa vuodessa. Lehden painos on ollut keskimäärin noin 100 000 kappaletta.

Lehti on ollut useille suomalaisille europarlamentaarikoille yksi kanava viestiä, useat EU-parlamentin jäsenet kolumnoivat säännöllisesti Eurometrissä. EU-parlamenttivaalien yhteydessä lehdestä on otettu keskimääräistä suurempia painoksia ja siinä on julkaistu runsaasti eri puolueiden ja niiden ehdokkaiden kirjoituksia ja vaalimainoksia. Poliittisen sisällön lisäksi lehdessä kerrottaan laajasti suomalaisen talouselämän ja EU-lobbaajien tavoitteista.

Lehteä on tukenut muun muassa Suomen ulkoasiainministeriö kehitysyhteistyön tiedotusmäärärahoistaan. Lehden päätoimittajana toimi 1995-2005 Matti Niiranen ja vuodesta 2006 alkaen Pauli Kivipensas. Lehdestä on ilmestynyt myös muutama englanninkielinen versio.

## Lähteet
* Eurometri
Talthybios

**Talthybios** () oli kreikkalaisessa mytologiassa Agamemnonin ystävä ja airut Troijan sodan aikana. Hänet mainitaan vieneen Briseiksen Akhilleuksen teltasta yhdessä Eurybateen kanssa, sekä airuena, jota Agamemnon pyytää uhraamaan lampaan jumalille ennen Menelaoksen ja Pariin kaksintaistelua.

Häntä kunnioitettiin Spartassa ja Aigionissa sankarina, jolle tarjottiin uhrilahjoja. Molemmissa kaupungeissa väitettiin Talthybioksen haudan sijaitsevan siellä.

## Lähteet
The Fear (kappale)

**The Fear** on Lily Allenin kappale ja ensimmäinen single hänen toiselta albumiltaan *[[It's Not Me, It's You]]*. Kappale on aikaisemmin Lily Allenin MySpaceen lisätty raita ”I Don't Know”. ”The Fear” kuultiin ensimmäistä kertaa BBC Radio 1:ssä 1. joulukuuta. 5. joulukuuta ”The Fear” julkaistiin iTunesissa.

## Lähteet
It’s Not Me, It’s You

**It’s Not Me, It’s You** on laulaja-lauluntekijä Lily Allenin toinen studioalbumi. Levy julkaistiin ensimmäisenä Japanissa 4. helmikuuta 2009, Britanniassa 9. helmikuuta 2009 ja päivää myöhemmin eli 10. helmikuuta Yhdysvalloissa ja Kanadassa sekä ainakin Brasiliassa. Albumi julkaistiin Suomessa 11. helmikuuta.

Albumi debytoi Yhdysvalloissa Billboard 200 -listan viidennellä sijalla. Suomessa se ylsi virallisen albumilistan sijalle 11.

## Taustaa
Lily vaihtoi albumin nimen, koska hän tylsistyi ensimmäiseen. Alkuperäinen nimi oli "Stuck on the Naughty Step". Ensimmäisen singlen piti alun perin olla "Everyone's At It", mutta sekin vaihdettiin. Ensimmäinen single on "The Fear". "The Fear" on yksi aiemmin Lilyn Myspaceen lisätty kappale silloiselta nimeltään "I Don't Know". Huhtikuussa 2008 Lily kertoi, että vaihtaa tyyliään skasta elektropopiin. Hän on myös kertonut, että aikoo lähteä kiertueelle.

## Kappaleet
# 
# 
# 
# 
# 
# 
# 
# 
# 
# 
# 
# 

### Japanin bonuskappaleet
#
# 
# 

### Ranskan bonuskappale
#

### Special edition bonuskappaleet
#
# 
# 
# 
# 
# 
# 
# 
# 

### Special edition bonus DVD
# Everyone's at It (live in London)	 
# LDN/Dance wiv Me (live in London)	 
# Not Fair (live in London)	 
# Him (live in London)	 
# He Wasn't There (live in London)	 
# Littlest Things (live in London)	 
# Smile (live in London)	 
# The Fear (live in London)	 
# It's Not Me, It's You (track-by-track interview)	 
# The Fear (promo video)	 
# Not Fair (promo video)	 
# 22 (promo video)	 
# Fuck You (promo video)

## Arvostelut
* Allmusic: 
* Entertainment Weekly: B+
* Pitchfork Media: 6.6/10
* Rolling Stone: 
* Soundi: 

## Julkaistu

## Lähteet
Agyemang Opoku

**Agyemang Opoku** (s. 7. kesäkuuta 1989 Obuasi) on ghanalainen jalkapalloilija, pelipaikaltaan hyökkääjä. Opoku pelaa tällä hetkellä qatarilaisessa Al-Saddissa.

## Ura
Opoku aloitti jalkapalloilun kotimaassaan Ghanassa Ashanti Gold SC:n joukkueessa, josta hän siirtyi heinäkuussa 2007 Tunisiaan CS Sfaxieniin neljän vuoden sopimuksella. Ensimmäisellä kaudellaan hän teki viisi maalia. Opoku kuitenkin jätti joukkueen joulukuussa 2008 siirtyessään qatarilaiseen Al-Saddiin.

## Lähteet

## Aiheesta muualla
* Profiili LevskiSofia.info -sivustolla
Bruce Tulloh

**Bruce Tulloh** (29. syyskuuta 1935 Datchet, Berkshire – 28. huhtikuuta 2018 Marlborough) oli brittiläinen kestävyysjuoksija. Hänellä oli laaja juoksuskaala ja hän saavutti ainoan arvokisavoittonsa 5 000 metrin juoksussa. Hän juoksi useimmiten paljain jaloin.

Bruce Tulloh juoksi vuonna 1961 suosikkiradallaan Southamptonissa 3 maililla Britannian ennätyksen 13.12,0. Alkuvuonna 1962 hän kilpaili Uudessa-Seelannissa ja teki tammikuussa maililla oman ennätyksensä 3.59,3 Wanganuin 385 jaardin ruohoradalla – kilpailun voitti Peter Snell uudella maailmanennätyksellä 3.54,4. Samoissa maisemissa hän juoksi 2 mailia aikaan 8.33,7. Belgradin EM-kilpailuissa 1962 avojaloin juossut Tulloh karkasi 5&nbsp;000 metrillä vastustajiltaan toiseksi viimeisellä kierroksella ja voitti kultaa ajalla 14.00,6. Saman vuoden marraskuussa Perthissä käydyissä Kansainyhteisön kisoissa hän sijoittui 3 maililla neljänneksi.

Vuonna 1966 Tulloh juoksi 6 maililla Euroopan ennätyksen 27.23,8. Samana vuonna Budapestin EM-kilpailuissa hän sijoittui 10&nbsp;000 metrillä kuudenneksi. Olympialaisissa hän ei urallaan menestynyt. Kesällä 1969 hän juoksi Yhdysvaltain halki 65 päivässä; matkaa kertyi 4&nbsp;630 kilometriä.

## Henkilökohtaiset ennätykset
* 440 jaardia 51,5
* Maili 3.59,3
* 3 mailia 13.12,0
* 6 mailia 27.23,8
* 20 mailia tiellä 1.44.26
* 3&nbsp;000 metrin esteet 9.21,6

## Lähteet
* 
* 
* 

### Viitteet
Turkmenistanin sosialistisen neuvostotasavallan hymni

**Turkmenistanin sosialistisen neuvostotasavallan hymni** oli Turkmenistanin hymni vuodesta 1946 vuoteen 1997 saakka, vaikka maa itsenäistyi Neuvostoliitosta 1991. Laulun sävelsi Veli Mukhatov ja sanat on kirjoittanut Aman Kekilov.

## Turkmeeninkieliset sanat kyrillisin kirjaimin
:Дең хукуклы халклармызың достлугы
:Совет илин бир машгала өвүрди!
:Бу достлугың аркадагы рус халкы
:Эгсилмез доганлык көмегин берди.

::Яша сен, кувватлан, эй азат Ватан!
::Баряң коммунизмиң еңшине бакан.
::Ленин партиясындан гүйч алян, өсйән,
::Совет Ватанымыз, җан Түркменистан!

:Бейик Ленин ачды азатлык ёлун,
:Бизе бакы ягты дурмуш гетирди.
:Галкындырып әхли халкы хак ише,
:Еңише, зәхмете, багта етирди.

::Яша сен, кувватлан, эй азат Ватан!
::Баряң коммунизмиң еңшине бакан.
::Ленин партиясындан гүйч алян, өсйән,
::Совет Ватанымыз, җан Түркменистан!

:Коммунизме баглап арзув-эркимиз,
:Айдың гелҗегмизи дөредйәс, гуряс.
:Гызыл байдагы биз берк тутуп голда,
:Биз бейик максада ынамлы баряс.

::Яша сен, кувватлан, эй азат Ватан!
::Баряң коммунизмиң еңшине бакан.
::Ленин партиясындан гүйч алян, өсйән,
::Совет Ватанымыз, җан Түркменистан!

## Latinalaisin kirjaimin
:Deň hukukly halklarmyzyň dostlugy
:Sowet ilin bir maşgala öwürdi!
:Bu dostlugyň arkadagy rus halky
:Egsilmez doganlyk kömegin berdi.

::Ýaşa sen, kuwwatlan, eý azat Watan!
::Barýaň kommunizmiň ýeňşine bakan.
::Lenin partiýasyndan güýç alýan, ösýän,
::Sowet Watanymyz, jan Türkmenistan!

:Beýik Lenin açdy azatlyk ýolun,
:Bize baky ýagty durmuş getirdi.
:Galkyndyryp ähli halky hak işe,
:Ýeňişe, zähmete, bagta ýetirdi.

::Ýaşa sen, kuwwatlan, eý azat Watan!
::Barýaň kommunizmiň ýeňşine bakan.
::Lenin partiýasyndan güýç alýan, ösýän,
::Sowet Watanymyz, jan Türkmenistan!

:Kommunizme baglap arzuw-erkimiz,
:Aýdyň geljegmizi döredýäs, gurýas.
:Gyzyl baýdagy biz berk tutup golda,
:Biz beýik maksada ynamly barýas.

::Ýaşa sen, kuwwatlan, eý azat Watan!
::Barýaň kommunizmiň ýeňşine bakan.
::Lenin partiýasyndan güýç alýan, ösýän,
::Sowet Watanymyz, jan Türkmenistan!
Gottlieb Kreidl

**Gottlieb Kreidl** (1850-1908) oli itävaltalainen paperimestari, joka perusti Verlan puuhiomon ja pahvitehtaan yhdessä saksalaisen paperimestarin Luis Hänelin ja viipurilaisen liikemiehen Wilhelm Dippellin kanssa vuonna 1882.

Gottlieb Kreidl muutti Suomeen noin 24-vuotiaana vuonna 1874 tullakseen Kuusankosken tehtaalle (nykyinen UPM-Kymmene oyj) paperimestariksi. Kreidl oli sillä hetkellä Pietarin kaupungin eteläpuolella olevan Zarskoje Slavenkan paperitehtaan isännöitsijä. Sitä ennen hän oli työskennellyt eri paperi- ja puuhioketehtaissa viiden vuoden ajan.

Kreidlia pidettiin Kuusankoskella kyvykkäänä mestarina, joka osasi käsitellä hyvin työväkeä. Työskenneltyään Kuusankoskella seitsemän vuotta Kreidl osti Verlasta koskitontin ja siihen kuuluvat oikeudet Hugo Neumanilta, jonka puuhiomo oli toiminut Verlankosken partaalla 1872–1874. Tarkoituksena oli perustaa oma puuhiomo ja kun tulipalo vielä teki tuhojaan Kuusankosken tehtaalla, siirtyi hän kokonaan uuden yrityksensä pariin. Yhtiökumppaneiksi tulivat Kymintehtaalle vuonna 1876 värvätty saksalainen paperimestari Luis Hänel ja viipurilainen liikemies Wilhelm Dippell.

Gottlieb Kreidlin tehtäväksi tuli tehtaan pyörittäminen käytännössä, jolloin hänestä tuli myös sen kasvot paikkakunnalla, tehtaan "patruuna". Patruuna ja patrunessa Emilia Kreidl asettuivat asumaan Verlaan, jonne rakennettiin pian isännöitsijänrakennus, joka tunnetaan edelleen patruunan pytinkinä. Kreidl muistetaan Verlassa toisaalta ankarana miehenä, toisaalta lupsakkana ja hyväntahtoisena. Tehdas perusti kylään kansakoulun, jonka johtokunnan itseoikeutettu johtaja oli Kreidl. Läheisellä Kokkokalliolla kerrotaan vietetyn juhannusjuhlia, joissa patruuna tarjosi kyläläisille mm. pullia, paperosseja ja pelimannimusiikkia. Kuulemma myös ilotulituksia pidettiin.

Gottlieb Kreidl kuoli hoitokodissa Helsingissä 6. joulukuuta 1908, Emilia Kreidl oli kuollut jo 1903. Heillä ei ollut yhtään tunnustettua lasta. 

## Lähteet
James Burrows

**James Edward Burrows** (s. 30. joulukuuta 1940) on yhdysvaltalainen televisio-ohjaaja. Hän syntyi Los Angelesissa Abe Burrowsin poikana ja valmistui Oberlin Collegesta. Hän on voittanut useita Emmy-palkintoja. Sarjoja, joiden parissa hän on työskennellyt, ovat olleet muiden muassa *[[Terveydeksi]]*, *[[Will & Grace]]* ja *[[Sinkkuisä Gary]]*.

## Aiheesta muualla
*
Awka

**Awka** on Anambran osavaltion pääkaupunki Nigerian eteläosassa. Vuonna 2000 siellä oli noin 138&nbsp;000 asukasta. Suurin osa alueen asukkaista on igboja.  

Kaupungissa on yliopisto, Nnamdi Azikiwe University, jota käy lähes 25&nbsp;000 opiskelijaa. Siitä tuli itsenäinen valtion rahoittama oppilaitos vuonna 1992. 

## Lähteet

## Aiheesta muualla
Luis Hänel

**Luis Hänel** (1836–1905) oli saksalainen paperimestari, joka perusti Pohjois-Kymenlaaksoon Verlan puuhiomon ja pahvitehtaan yhdessä itävaltalaisen paperimestarin Gottlieb Kreidlin ja viipurilaisen liikemiehen Wilhelm Dippellin kanssa vuonna 1882.

Luis Hänel oli syntynyt Saksin Breitenbrunnissa lähellä Dresdeniä. Hänet värvättiin Kymintehtaalle (nykyinen UPM-Kymmene oyj) paperimestariksi ja Suomeen tullessaan hän oli noin 40-vuotias. Kymintehtaan kanssa samasta koskesta sai vesivoimansa Kuusankosken tehdas, jonka paperimestarin Gottlieb Kreidlin kanssa Hänel perusti Verlan puuhiomon ja pahvitehtaan vuonna 1882. Kolmanneksi yhtiömieheksi tuli viipurilainen liikemies Wilhelm Dippell. Alun perin yhtiön voitot ja tappiot jaettiin tasan kolmen yhtiömiehen kesken ja Hänelin tehtäväksi nimettiin Kreidlin kanssa vastata tehtaan käytännön toiminnasta. Mitään viitteitä Hänelin asumisesta Verlassa ei kuitenkaan ole säilynyt ja Hänel muuttikin melko pian takaisin Saksaan, missä hän saattoi toki toimia apuna esimerkiksi koneostoksissa. Kymmenen vuotta myöhemmin uusitussa yhtiösopimuksessa Hänelin osuus voitoista ja tappioista oli enää 3/12. Hänel kuoli Dresdenissä 1905.
 
## Lähteet